་བྱར་མ་
ཉན་པར་བུ་རྒན་པས་སྤྲད་པའི་ལག་རྟགས་དེ་བུ་གཞོན་པར་མ་སྤྲད་པར་ཁོང་ཚོ་
མཉམ་དུ་ཟས་པ་མ་ཟད། ད་དུང་བུ་གཞོན་པར་མ་ཉེས་ཁ་གཡོགས་ཀྱིས་བུ་རྒན་
པ་ནི་ནང་ལ་ལོག་ཡོང་གི་མིན་ཟེར་གྱི་འདུག དེའི་རྒྱུ་མཚན་ནི་ད་ལྟ་བུ་གཞོན་པ་
ནང་འདི་འཛིན་གྱི་ཡོད་ཙང་ང་ལོག་ཡོང་གི་མིན། གལ་ཏེ་བུ་གཞོན་པ་ཡུལ་གྱར་
དུ་ཕྱིན་ན་ང་གཞི་ནས་ལོག་ཡོང་གིན་ཡིན་ཟེར་གྱིན་འདུག་ཅེས་བུ་མོ་ཚོས་བུ་
གཞོན་པའི་མདུན་དུ་བཤད། དེ་མ་ཐག་བུ་གཞོན་པ་མིག་ཆུ་ལྷུང་ལྷུང་དུ་གཏོང་
-60-

བཞིན་ཨ་ཙི། ནམ་རྒྱུན་ངས་ཇོ་ཇོ་ལ་ལྷག་བསམ་རྣམ་དག་བྱེད་ཀྱི་ཡོད་ལ་ཇོ་
ཇོས་ཀྱང་ང་ལ་རང་གི་ཕྲུ་གུ་ལྟར་བྱམས་སྐྱོང་ཚད་མེད་བྱེད་ཀྱི་ཡོད་པས། ཇོ་ཇོས་
ང་ལ་སྐད་ཆ་འདི་འདྲ་བཤད༌ཡོང་བསམ་བསམ་མེད་ཅེས་བཤད། དེ་དུས་བུ་
གཞོན་པས་བུ་མོ་ཚོས་བཤད་པའི་སྐད་ཆར་ཡིད་ཆེས་ནས་བྱས་ན་ང་རྩམ་པ་ཏོག་
ཙམ་འཁྱེར་ནས་ཡུལ་གཞན་དུ་འགྲོ་རྒྱུ་ཡིན་ཞེས་བུ་གཞོན་པ་ཡུལ་གྱར་དུ་སོང༌།
སྐབས་དེ་དུས་བུ་རྒན་པ་ནང་དུ་ལོག་ཡོང་དུས་བུ་གཞོན་པ་ནང་འདིར་
བསྡད་མེད་ པ་ ཤེས། གཡོ་སྒྱུ་ཅན་ གྱི་ བུ་ མོ་རྣམས་ ངུ་ བཞིན་ ཡོད་ པ་ མཐོང་།
དེ་རྗེས་བུ་རྒན་པས་བུ་མོ་ཚོར་དྲིས་པ་བུ་མོ་ཚོ་ཁྱེད་ཚོ་ངུ་དགོས་དོན་ཅི་ཡིན་ཡང་
སྙིང་གནས་ཚུལ་ག་རེ་ལྷག་སོང་ངམ་ཞེས་དྲིས་བུ་མོ་གཅིག་གིས་བཤད་པར་བུ་
གཞོན༌པ༌ནི༌བུ༌རྒན༌པ༌ནང༌ལ༌ཡོང༌ན༌ང༌གང༌བྱས༌ནང༌འདིར༌ང༌མ༌སྡོད་ཐག་
གཅོད་ཡིན་ཟེར་གྱི་འདུག་པས། བྱས་ཙང་བུ་གཞོན་པ་ཡུལ་གྱར་དུ་སོང་ནས་ཧ་
ལམ་ལོ་ཕྱེད་ཙན་ཕྱིན་སོང་ཞུས། བུ་རྒན་པས་སྐད་ཆ་དེ་ཐོས་མ་ཐག་མིག་ཆུ་
གཏོང་བཞིན་ངས་ཁོ་ལ་བསམ་པ་རྣམ་དག་གི་བྱམས་སྐྱོང་བྱས་པ་མ་གཏོགས་ཐ་
ན་སྐད་ཆ་ངན་པ་ཚིག་གཅིག་ཀྱང་བཤད༌མ༌མྱོང༌བྱས༌ན༌ང༌ཡང༌འདིར༌སྡོད་ཀྱི་
མིན། ངས་ལྕགས་ མདའ་ འདི་ འཁྱེར་ བ་ དང་། ལྷ་ རྟ་ འང་ པ་ འདི་ འཁྲིད་ ནས་
འགྲོ་རྒྱུ་ཡིན། དེ་མིན་གྱི་ཁྱིམ་ཚང་ཁང་པ་དང་དངོས་པོ་གཞན་རྣམས་ཁྱེད་ཚོ་བུ་
མོ་རྣམས་ཀྱིས་བགོ་བཤའ་རྒྱོབ་ཅེས་བཤད་པ་དང་སྦྲགས་ནང་དེ་ནས་ཐོན། བུ་
རྒན༌པས༌ལྷ༌རྟ༌འང༌པ༌དེ༌ཆིབས༌ནས་ལུང་པ་ཞིག་གི་ཕུ་ལ་འབྱོར་ནས་ཡུལ་དེ་
གའི་བུ་མོ་སྐལ་བཟང་ལྷ་མོ་ཟེར་བ་ཞིག་དང་འཕྲད་ནས་ཁོང་གཉིས་ཚེ་གང་
།ཏན་གྲོགས་སྒྲིག་རྒྱུའི་དམ་བཅའ་བཞག
-61-

ལྷ་སའི་དམངས་ཁྲོད་སྒྲུང་གཏམ།
— སྐབས་ཤིག་ལ་བུ་རྒན་པས་ཤོག༌བུ༌ལྷེབ་ཙམ༌ཞིག༌གི༌ཐོག༌ཡི༌གེ༌ཞིག་
བྲིས༌པ༌དེའི༌ནང༌ས༌སྐྱིད༌པོ༌པད༌མ་ཐང་ཆེན་ལ། །ཕོ་རྒོད་པོ་སྐལ་བཟང་དགྲ་
འདུལ་དང་། །དམན་མཛེས་མ་བུ་མོ་སྐལ་བཟང་ལྷ་མོ་ཡོད། །ཟེར་ཡིག་ཐོག་ཏུ་
ཕབ༌མ༌ཐག༌རླུང༌པོ༌དང༌བཅས༌ཏེ༌ཁོའི་ཡི་གེ་བྲིས་པའི་ཤོག་བུ་རླུང་པོས་ཁྱེར།
ཡི་གེ་དེ་ནི་ལུང་པའི་མདའ་རུ་གནས་པའི་རྒྱལ་གཞིས་ཞིག་གི་གཡོག་མོའི་ལག་
ཏུ་ཐེབས་ནས་ཁོང་ཚོའི་རྒྱལ་པོར་ཕུལ། རྒྱལ་པོས་ཡི་གེ་བཀླགས་རྗེས་ལམ་སང་
བློན་པོ་ཚོར་བཀོད་སྒྲིག་གང་ལེགས་ཞིག་བྱས་ནས་ཁྱེད་ཚོས་ཐབས་བརྒྱ་ཇུས་
སྟོང་གི་སྒོ་ནས་ལུང་པའི་ཕུ་ནས་བུ་སྐལ་བཟང་དགྲ་འདུལ་ཟེར་བ་ཞིག་དང་བུ་
མོ་མཛེས་མ་སྐལ་བཟང་ལྷ་མོ་ཟེར་བ་ཞིག་འདུག་པས་ཁྱེད་ཚོས་ངེས་པར་དུ་བུ་
དེ་བསད་ནས་བུ་མོ་དེ་གསོན་པོར་འཁྲིད་ཐུབ་པ་དགོས་ཟེར་བཤད། བློན་པོ་
རྣམས་ནི་བུ་སྐལ་བཟང་དགྲ་འདུལ་ཟེར་བ་འདི་ཧང་སངས་དགོས་པའི་མི་ཞིག་
ཡིན་པ་འདྲ། མ་གཞི་ནས་སྒོ་རའི་འགྲམ༌དུ༌སྡོད༌པ༌མ༌གཏོགས༌ནང༌ལ༌གོམ་པ་
གང་ཡང་རྒྱག་མ་ནུས། དེ་མུར་རྒྱལ་པོའི་གཡོག་མོ་གཅིག་གིས་རྒྱལ་པོ་རིན་པོ་
ཆེ་ངས་གང་ལྟར་བུ་དེ་གསོད་རྒྱུ་དང་བུ་མོ་དེ་འཁྲིད་ཡོང་རྒྱུ་ཡིན་ཟེར་རྒྱལ་པོའི་
མདུན་དུ་ཁས་ལེན་བྱས། ཡིན་ནའི་ང་ལ་དུག་དམ་བི་གང་དང་། སྒམ་གཅིག མེ་
ཏོག་ཆུན་པོ་གཅིག་བཅས་གནང་རོགས་ཞེས་ཞུས་ནས་རྒྱལ་པོ་དེར་མོས་ནས་
གཡོག་མོ་དེ་བཏང། དེའི་རྗེས་ཕོ་མོ་གཉིས་སྡོད་སའི་སྒོ་འགྲམ་དུ་འབྱོར་རྗེས་བུ་
མོ༌སྐལ༌བཟང༌ལྷ་མོ་དང༌ཕན་ཚུན་འཕྲད། སྐལ་བཟང་ལྷ་མོས་དྲིས༌པར་ཁྱེད་
རང་ས་ཆ་གང་ནས་ཡོང་བ་ཡིན་ནམ་ཞེས་འདྲི་དུས། མོས་ལམ་སང་ང་ལུང་པའི་
གཤམ་ནས་ཡོང་བ་ཡིན་པས་ས་ཆ་འདིའི་བརྒྱུད་ལ་བུ་མོ་སྐལ་བཟང་ལྷ་མོ་ཟེར་
-62-

བ་ཞིག་དང་བུ་སྐལ་བཟང་དགྲ་འདུལ་ཟེར་བ་ཞིག་ཡོད་པ་རེད་དམ་ཞེས་དྲིས་
པར་བུ་མོ་སྐལ་བཟང་ལྷ་མོ་ཡིས་ང་གཉིས་སྡོད་ས་འདི་ག་རང་ལ་རེད། ངའི་མིང་
ལ་ཡང་སྐལ་བཟང་ལྷ་མོ་ཟེར་བ་དང༌། ངའི་སྡོད་རོགས་མིང་ལ་ཡང་སྐལ་བཟང་
དགྲ་འདུལ་ཟེར་གིན་ཡོད་ཅེས་ཞུས་ནས་བུ་མོས་ཁོ་མོ་ནང་དུ་ཡར་གདན་དྲངས།
ཁོང་གཉིས་དུས་ཚོད་ཡུད་ཙམ་སོང་རྗེས་གཡོག་མོ་དེས་དུག་དེ་མོ་རང་གི་པང་དུ་
ཉར་ནས་དྲིས་པར། སྐལ་བཟང་དགྲ་འདུལ་གང་དུ་གནས་ཡོད་དམ་ཟེར་འདྲི་
དུས། བུ་མོས་གནམ་ལ་གནས་ཡོད་འགྲོ་ཟེར་བཤད་དུས། གཡོག་མོ་དེས་དུག་
གཤམ་ལ་བཤོས་ནས་གནམ་ལ་བུའི་བླ་གནས་མེད་པ་ཤེས། དེ་མུར་མོས་སྐལ་
བཟང་ལྷ་མོར་ཁྱེད༌རང་གི་སྐད༌ཆ༌དྲང་པོ་ཤོད་དང། ཡང་སྙིང་བུའི་བླ་དེ་ག་པར་
གནས་ཡོད་དམ་ཅེས་བཤད། བུ་མོ་དེས་བུའི་བླ་ཕལ་ཆེར་མདའ་ལ་གནས་མེད་
འགྲོ་ཟེར་དུས། མོས་དུག་དེ་མདའ་ལ་བཤོས་མ་ཐག་མདའ་དེ་གས་པ་དང་།
སྐབས་དེ་དུས་སྐལ་བཟང་དགྲ་འདུལ་ཡང་དྲན་པ་འཐོར་ནས་བསྡད། དེའི་དུས་
སུ་བུ་ མོ་སྐལ་བཟང་ལྷ་མོ་ཡང་མིག་ཆུ་ ལྷུང་ལྷུང་དུ་ཐོན་བཞིན་པའི༌སྐབས་
གཡོག་མོ་དེས་བརྗོད་པ་འདིར་ཤོག་དང་། ནམ་རྒྱུན་དང་མི་འདྲ་བའི་ང་ཚོའི་ཆུ་
མགོར་མེ་ཏོག་སྣ་མིན་སྣ་ཚོགས་བཞད་འདུག་པས་མགྱོགས་པོ་ང་གཉིས་ལྟད་མོ་
བལྟ་ བར་ འགྲོ་ ཞེས་ ཟེར་ བ་ དང་ སྦྲགས། སྐལ་ བཟང་ ལྷ་ མོའི་ ལག་པར་
འཇུས་ནས་ཁྲིད་ཕྱིན། NRÁPHAR
དེའི་རྗེས་མོས་དུས་ཚོད་དང་བསྟུན་ནས་སྐལ་བཟང་ལྷ་མོ་མོའི་སྒམ་ནང་
བླུགས་ནས་ཐག་པས་བཀྱིགས། དེའི་སྐབས་སྐལ་བཟང་དགྲ་འདུལ་དྲན་པ་ཐོར་
ནས་ས་ལ་འགྱེལ་ཡོད་པ་ལྷ་རྟས་མཐོང་རྗེས་ལྷ་རྟས་རྟ་གཞན་ལ་བཤད་པར་ང་
-63-

ལྷ་སའི་དམངས་ཁྲོད་སྒྲུང་གཏམ།
ཚོ་ནི་སྐལ་བཟང་དགྲ་འདུལ་དང་སྐལ་བཟང་ལྷ་མོ་གཉིས་ཀྱིས་གསོ་སྐྱོང་བྱས་
པའི་འོག་ནས་འཚར་ལོངས་བྱུང་བ་ཞིག་ཡིན་པས། ང་ཚོས་ངེས་པར་དུ་ཁོང་
གཉིས་ སྲོག་ཉེན་ ལས་ གྲོལ་ ཐུབ་ པ་བྱེད་དགོས་ཞེས་བཤད། དེ་མུར་རྟ་
རྣམས༌ཀྱིས༌རྔ༌མས༌མདའ་དེ་གང༌་ལེགས་ཕྱིས་པས། མདའ་གཞི་ནས་སྒྲིག་ཐུབ་
པ་བྱུང་བ་རེད། དེ་རྗེས་གཞི་ནས་བུ་སྐལ་བཟང་དགྲ་འདུལ་ཡར་ལངས་ཐུབ་པ་
བྱུང་བ་དང་། དེ་དུས་སྐལ་བཟང་དགྲ་འདུལ་མིག་ཆུ་གཏོང་བཞིན་པར་སྐྱོ་གླུ་
འདི་འདྲ་ཞིག་བླངས་སོ། །
ཚེ་གཅིག་བསྐོས་པའི་བྱམས་པ། ཚེ་གཅིག་བསྐོས་པའི་བྱམས་པ། ། ། pp
དབང་ཆེན་མི་ཡིས་འཕྲོག་སོང༌། །
བྱམས་པ་སེམས་པ་མ་སྐྱོ། །
དགྲ་འགོ་བཏུལ་བར་ཡོང་ཆོག །
གཡང་དཀར་རྩྭ་ཆུ་ཟ་བར། །
སྤྱང་ཀིའི་ཁ་ལ་ཤོར་སོང་། །p
གཡང་དཀར་སེམས་པ་མ་སྐྱོ། །
_____རྔོན་པས་དགྲ་འགོ་བཏུལ་ཡོང་། །
ཅེས་བླངས་སྐལ་བཟང་དགྲལ་འདུལ་གྱི་ལྷ་རྟ་འང་པར་བཞོན་པ་དང་
ལྕགས་མདའ་དེ་ཁྱེར་ནས་ལུང་པ་དེའི་གཤམ་དུ་འགྲོ་སྐབས་མི་གཅིག་གིས་རི་
བོ་ པང་ དུ་ བླངས་ ནས་བསྡད་ ཡོད་པ་མཐོང་བ་དང༌། སྐལ་བཟང་དགྲ་འདུལ་
གྱིས་ཁྱེད་རང་ག་རེ་བྱེད་ཀྱི་ཡོད་དྲིས༌པས༌ཁོས༌ང༌ནི༌རི༌བོ༌པང༌དུ༌བླངས་ནས་
དམག་སྦྱོང་བྱེད་ཀྱི་ཡོད། ཅེས་ཞུས། སྐལ་བཟང་དགྲ་འདུལ་གྱིས་འོ་ན་ཁྱེད་རང་
-64-

ཁོས་ཀྱང་རོགས་པར་ཡོང༌།
གིས་ངའི་རོགས་པ་བྱེད་རོགས་ཟེར་ཞུས། ཁོས་འགྲིག་གི་རེད། འོན་ཀྱང་ང་ལ་
རྟ་ མེད་ ཟེར་ཞུས། སྐལ་ བཟང་ དགྲ་ འདུལ་ གྱིས་ བཤད་ པར་ ཁྱེད་ རང་ ལ་ རྟ་
དགོས༌ན༌ངའི༌ལྷ༌རྟ༌འང༌བའི༌སྤུ༌རྐང་གཅིག་བྱུང་ན་འགྲིག་གི་རེད་ཟེར་ཞུས།
ཁོས་སྤུ་རྐང་གཅིག་བཏོག་མ་ཐག་རྟ་ངོ་མ་ཞིག་ཏུ་གྱུར།
དེ་ནས་ཁོང་གཉིས་ལ་རྒྱ་མཚོ་ཧུབ་འཐུང་བྱེད་མཁན་གྱི་མི་ཞིག་དང་
འཕྲད་པ་དང༌། སྐལ་བཟང་དགྲ་འདུལ་གྱིས་གནས་ཚུལ་ཚང་མ་བཤད་རྗེས།
ཡང་དེ་དུས་ཁོང་གསུམ་པོར་འུར་བཏགས་སྟོང་སྐོར་
རྒྱག་མཁན་གྱི་མི་ཞིག་འཕྲད་པ་དང་གོང་གསལ་གནས་ཚུལ་ལྟར་ཁོས་ཀྱང་སྐལ་
བཟང་དགྲ་འདུལ་གྱི་རོགས་པར་ཡོང་རྒྱུའི་མོས་མཐུན་བྱས།
ཡང་དེ་རྗེས་ཁོང་
བཞི་ པོར་ མི་ གཅིག་ གིས་ ཨམ་ ཅོག་ ས་ ལ་ བཀབ་ ཉན་ སྡོད་ མཁན་ ཞིག་དང་
འཕྲད།
ཡང་ཁོས་ཀྱང་སྐལ་བཟང་དགྲ་འདུལ་གྱི་རོགས་པཪ་ཡོང་རྒྱུའི་རེ་བ་
ཡོངས་སུ་མོས་མཐུན་བྱས། དེ་ནས་ཁོང་མི་ལྔ་པོ་ཡིས་གཞིས་ཀ་དེ་བཏུལ་རྒྱུའི་
རེ་བ་བཅངས་ནས་གཞིས་ཀ་དེའི་སྒོ་འགྲམ་དུ་སླེབས་ནས། ཨམ་ཅོག་ས་ལ་ཉན་
མཁན་མི་དེས་ད་ངས་རྒྱལ་པོས་བྱ་སྤྱོད་གང་འདྲ་སྤེལ་མིན་ངས་ཉན་ནས་བསྡད་
ཆོག་ཅེས་མི་བཞི་པོར་བཤད།
དེ་རྗེས་སྐལ་བཟང་དགྲ་འདུལ་སྒོ་འགྲམ་དུ་ཡོང་དུས། རྒྱལ་པོའི་གཡོག་
མོ་ཞིག་གོ་ཐལ་དབོར་བར་ཡོང་བ་མཐོང་། ཁོང་གཉིས་ཕན་ཚུན་མཐོང་རྗེས་
མོས་ལམ་སང་ཪང་སྐལ་བཟང་དགྲ་འདུལ་རེད་འདུག ཅེས་ཟེར་ནས་གོ་ཐལ་
དབོར་འཕྲོ་དེ་གར་བཞག་ནས་གཞིས་ཀའི་ནང་ལོག་ཕྱིན། དེ་མུར་སྐལ་བཟང་
དགྲ་འདུལ་ཕྱིར་ཡོང་ནས་ཨམ་ཅོག་ས་ཉལ་པའི་མི་དེར་དྲིས་པར། ད་ག་རེ་ཟེར་
-65-

ལྷ་སའི་དམངས་ཁྲོད་སྒྲུང་གཏམ།
གྱིན་འདུག་ཟེར་འདྲི་སྐབས་ཁོས་གཞིས་ཀའི་དམག་མི་འབུམ་ཚོ་གསུམ་ཡོད་པ་
དང་། དེའི་ནང་སྔོན་ལ་དམག་མི་འབུམ༌ཚོ༌གཅིག༌ང༌ཚོ༌དང༌དམར༌འཛིང་བྱེད་
པར་གཏོང་རྩིས་འདུག་ཅེས་བཤད༌པར༌ཁོང༌མི༌ལྔ༌པོ་ཁག༌བགོས་ཀྱིས་ལས་
འགན་བཀོད་སྒྲིག་བྱས་པ་འདི་ལྟར་འབུམ་ཚོ་དང་པོ་བཏུལ་མཁན་ནི་རི་བོ་པང་
འགྱོགས་ཡིན་པ་དང་། འབུམ་ཚོ་གཉིས་པ་བཏུལ་མཁན་རྒྱ་མཚོ་ཧུབ་མཐུང་ཡིན་
པ། འབུམ་ཚོ་གསུམ་པ་བཏུལ་མཁན་འུར་བཏགས་སྟོང་སྐོར་རྒྱག་མཁན་ཡིན་པ་
དང་སྐལ་བཟང་དགྲ་འདུལ་དང་གཞིས་ཀའི་རྒྱལ་པོ་གཉིས་ཕན་ཚུན་དམར་
འཛིང་བྱེད་རྒྱུའི་བཀོད་སྒྲིག་བྱས།
དེའི་རྗེས་རྒྱལ་པོའི་དམག་མི་འབུམ་ཚོ་གཅིག་བཏང་ཡོང་བ་དེ་དག་རི་
བོ་པང་འགྱོགས་དང་འཕྲད་མ་ཉིད་དུ་དམར་འཛིང་བྱས། དམག་འཐབ་བྱེད་རིང་
རི་བོ་པང་འགྱོགས་ཀྱིས་རི་བོ་པང་དུ་བླངས་ནས་རྒྱལ་པོའི་དམག་མི་འབུམ་ཚོའི་
ཐོག་ཏུ་དབྱུགས་རྗེས་དམག་མི་འབུམ་ཚོ་གཅིག་རྩ་མེད་དུ༌བཏང༌བ་རེད། དེ་
རྗེས་ཨམ་ཅོག་ས་ལ་ཉན་མཁན་གྱིས་བཤད་པར་ད༌དུང་དམག་མི་འབུམ་ཚོ་
གཅིག་ གཏོང་རྩིས་ འདུག དེ་ དག་ རྒྱ་ མཚོ་ཧུབ་ འཐུང་གིས་བཏུལ་དགོས་ཞེས་
བཤད། ཡུད་ཙམ་སོང་རྗེས་དམག་མི་འབུམ་ཚོ་གཅིག་དེ་ཡང་རྒྱ་མཚོ་ཧུབ་འཐུང་
གིས་མཚོའི་ཆུ་ཚང་མ་ཁའི་ནང་བཏུངས་ནས་དམག་མི་འབུམ་ཚོའི་སྒང་དུ་བླུགས་
རྗེས་དམག་མི་འབུམ་ཚོ་ཚང་མ་ཆུས་བསྣུབས། ཡང་ཨམ་ཅོག་ས་ལ་ཉན་མཁན་
གྱིས་ཉན་དུས། ད་དུང་དམག་མི་འབུམ་མཚོ་གཅིག་གཏོང་རྩིས་འདུག་པས། དེ་
ནི་འུར་བཏགས་སྟོང་སྐོར་གྱི་བཏུལ་ཐུབ་པ་བྱེད་དགོས་ཟེར་ཅེས་བཤད། ཡང་དེ་
དུས་དམག་མི་འབུམ་ཚོ་གཅིག་དང་དམར་འཛིང་བྱེད་རིང། འུར་བཏགས་སྟོང་
-66-

སྐོར་རྒྱག་མཁན་གྱི་འུར་བཏགས་བསྐོར་ཐེངས་རེར་དམག་མི་བརྒྱ་ཕྲག་ཁ་ཤས་
འུར་བཏགས་ནང་དུ་བསྒྲིལ་འགྲོ་བཞིན་ཡོད་པས། དུས་ཚོད་ཡུན་ཙམ་ནང་ཡང་
དམག་མི་འབུམ་ཚོ་གཅིག་དེ་ཡང་ཚར་བཅད།
ཡང་ཨམ་ཅོག་ས་ལ་ཉན་མཁན་གྱིས་བཤད་པར་ད་རྒྱལ་པོར་དམག་མི་
གཏོང་ཡག་མི་འདུག་པས་རྒྱལ་པོས་གཡོག་མོ་རྣམས་བསད་ནས་སྐལ་བཟང་ལྷ་
མོ་མཉམ་དུ་འཁྲིད་ནས་བྲོས་འགྲོ་རྩིས་འདུག་ཅེས་བཤད་མ་ཐག སྐལ་བཟང་
དགྲ་འདུལ་གྱིས་ལྕགས་མདའ་ཁྱེར་ནས་ཁོ་སྒོ་འགྲམ་དུ་སྒུག་ནས་བསྡད། སྐལ་
བཟང་དགྲ་འདུལ་གྱིས་ཡུན་རིང་བསྒུགས་ཀྱང་རྒྱལ་པོ་ཐོན་མཁན་མེད་པར་
བརྟེན། སྐལ་བཟང་དགྲ་འདུལ་གཞིས་ཀའི་ནང་དུ་ཕྱིན་ནས་བལྟ་དུས། རྒྱལ་
པོས༌སྒེའུ་ཁུང༌ནང༌མཆོངས་སྟེ༌སྐལ་བཟང་ལྷ་མོ་ལག་འཁྲིད་གཏོང་བཞིན་བྲོས་
འགྲོ་བ་མཐོང་། ཁོས་ ལམ་སང་རྗེས་འདེད་བཏང་ནས་རྒྱལ་པོ་གདོང་བཀག་
བཏང་ཐུབ་ཙམ་བྱུང་། དེ་མུར་ ཁོ་ གཉིས་ དམར་ འཛིང་ ཡུན་ རིང་ བྱས་ མཐར།
སྐལ་བཟང་དགྲ་འདུལ་གྱིས་རྒྱལ་པོ་བཏུལ་ཐུབ་ཙམ་བྱུང་བ་རེད།
དེ་རྗེས་སྐལ་
བཟང་དགྲ་འདུལ་གྱིས་གཏན་གྲོགས་བུ་མོ་སྐལ་བཟང་ལྷ་མོ་ལག་ཏུ་འཁྲིད་ནས་
ཚུར༌ལོག༌ཡོང༌ནས༌ཁོང༌གཉིས༌ལ༌གཞི་ནས་གཞིས་ཀ་དེ་ཟིན་ཐུབ་པ་བྱུང་བ་
དང་། བདེ་སྐྱིད་ཀྱི་འཚོ་བ་ལོངས་སུ་སྤྱོད་ཐུབ་པ་བྱུང་ངོ་། ། ___
སྒྲུང་མཁན། སྙེ་མོ་རྫོང་མར་》ཀྱང་ཤང་སློབ་ཆུང་གི་སྟི་ཚིང་།
བསྡུ་སྒྲིག་མཁན། ལྷ་ས་མང་ཚོགས་སྒྱུ་རྩལ་ཁང་གི་ཟླ་བ་བཀྲ་ཤིས། E
સરવરસોની નવ કેશરી I 6861 INSAS
-67-

ལྷ་སའི་དམངས་ཁྲོད་སྒྲུང་གཏམ།